丁士良

丁士良（1817年2月26日—1865年9月20日），本名士淳，字師陳，一字性存，別號筱坡。江蘇蘇州府元和縣人，府庠附貢出身。歷官金壇縣訓導、鄰水縣知縣。 道光二十二年七月，捐輸海疆經費，以復設訓導儘先選用 道光二十八年四月，捐輸經費，以候選訓導不論雙單月遇缺即選，俟服闋後開選 道光二十九年正月，捐輸經費，著歸新班，俟服闋後遇缺前先選 咸豐中任金壇縣訓導，保衞城池 咸豐六年十月，以金壇解圍尤為出力，著以知縣在任候選試用 咸豐八年三月補授，九年（1859年）任鄰水縣知縣。工書法，舉止雍容，有純儒氣象，興三費，士民德之，咸豐十年丁憂歸 咸豐十一年七月，避諱改名丁士良 同治四年乙丑八月一日卒於家，年四十九。 『贈知縣丁錦濤墓在堯峯山西麓划船浜。子潾水知縣士良、工部員外郎士涵、主事士濟祔』。[民國]《吳縣志》 「胞兄弟士良，府庠附貢，省試薦卷四堂備一，金壇訓導，覃恩敕授修職郎，守城功超鄰水知縣同知銜誥授奉政大夫，著藍瑛雜著數種」，《清代硃卷集成》丁士涵履歷 「堂伯叔士良，府庠附貢生，省試薦卷四次，堂備一次，官金壇訓導，覃恩敕授修職佐郎，守城軍功陞鄰水知縣，欽加同知銜，誥授奉政大夫，著有守城日記、蜀洲紀程、藍瑛書畫錄」，《清代硃卷集成》丁有庚履歷 「是日，内閣奉諭旨：前據牛鑑等奏，官紳士民捐輸海疆經費，當交吏部議奏。茲據該部查照章程具奏，自係照例辦理。惟現當籌備軍需之時，該員等踴躍輸將，著仍照該督等所請，以示優奬。元和縣知縣洪玉珩，著開缺以知府留於江蘇補用。知府銜蘇州府總捕同知福楙，著以知府歸部儘先選用，仍在任候選。舉人徐春齡，著以員外郎分部補用。投效江蘇試用府經厯童正詩，著免補本班，以知縣改掣省分儘先補用。捐納雙單月即用縣丞高理亨，著免選本班，以知縣歸部儘先選用。捐納雙單月即用府經厯張雲卿，著以鹽運司運判投效江蘇海疆試用期滿留於兩淮儘先補用。監生許亦清，著以通判歸部儘先選用。投效東河試用通判楊維淮，著以通判歸於東河，不論班次，遇缺即補。病痊河南試用通判潘筠基，著以河南通判遇缺即補，仍加同知銜。投效江蘇試用鹽庫大使楊維宗，著以兩淮鹽庫大使場大使，不論班次，遇缺即補。投效江蘇試用鹽大使崇壽，著以鹽大使歸於兩淮，不論班次，遇缺即補。捐納候選從九品謝時若，著以鹽知事投效江蘇海疆，試用期滿，留於兩淮儘先補用。附生高其玉，著俟銓選及嵗以復設訓導，不論雙單月分發試用。候選附生毛大紘，著俟服闋後，以通判留於江蘇海疆補用。附生徐之瑛，著以鹽大使投效江蘇海疆，試用期滿，留於兩淮儘先補用。未截取進士姚輝第，著免其本班截取，以知縣歸部儘先選用。四川永川縣典史張慶熊，著以縣丞投效江蘇海疆，歸於候補班内遇缺即補。兩淮試用運判毓成，著以知縣投效江蘇海疆，不論班次儘先補用。舉人揀選知縣趙文龍，著以内閣中書儘先選用。試用布政司理問儘先選用羅鶴翔，著加知州銜，仍不論班次遇缺即補。投效江蘇試用鹽大使李慶元，著以兩淮鹽大使不論班次遇缺即補。捐納候選鹽大使陳登善，著以鹽大使投效海疆，試用期滿，留於兩淮，遇缺即補。告病囘籍。四川南溪縣知縣翁紹海，著加知州銜。兩淮試用鹽運司經厯陳子疇，著以鹽運司經厯歸於兩淮，不論班次，遇缺即補。監生諸楷曾，著以鹽運司經厯投效江蘇海疆，留於兩淮試用。廪生鄧鼎祺、附生丁士淳，均著以復設訓導儘先選用。附生汪澂，著俟銓選及嵗，以復設訓導儘先選用。監生潘筠潞，著以縣丞歸於捐班前先用。江蘇試用縣丞孫亮功、邵鼎曾、邵仲曾，均著以江蘇縣丞遇缺即補。監生毛樹勳，著以州吏目投效江蘇海疆，俟服闋到省，歸於本班儘先補用。監生洪文炘，著俟分發及嵗，以鹽知事留於兩淮補用。江蘇試用縣丞吳邦傑，著以縣丞儘先補用。附生戴鴻鈞，著以州吏目歸於捐班前先用。監生捐足候選從九品陳義，著以從九品投效江蘇海疆，遇缺即補，捐納雙單月即用。未入流袁文治，著以未入流投效江蘇海疆，試用期滿，遇缺即補。丁憂服滿，應仍赴兩廣試用。鹽知事仇瑛，著以鹽知事留於兩淮補用。江蘇試用府知事黃純源，著以府知事儘先補用。丁憂長洲縣典史徐燮羮，著俟服闋後，以未入流留於江蘇歸委用班補用。福建試用從九品陳禮培、江蘇試用從九品周應澍、李堮、陳淦、周存穎、陳慶雲、蔣文烒、郭安固，試用未入流翁建，均著以從九品未入流各歸原發省分儘先補用，捐納雙單月即選。未入流朱炳，著以未入流儘先選用。監生汪普、方晉卿、錢遇恩、陶長麟，均著以未入流歸於捐班前先用。候選衞千總陶麟，著以衞千總分發漕標試用，期滿儘先補用。」，《清宣宗起居注》卷六十七/道光二十二年七月 「二十五日戊辰。上詣綺春園請皇太后安。是日，內閣奉諭旨：嗣從恭送《王牒》前徃盛京尊藏時，所有行駕龍箱等件，應如何變通之處，著宗人府會同該部議奏。又奉諭旨：順天府奏官紳捐輸經費，懇請獎勵，開單呈覽。該官紳等踴躍輸將，自應從優獎勵，加恩著照所請。俊秀陳景謨，著作為監生，以郎中不論雙單月選用，並分部學習行走。舉人曾協均，著以内閣中書不論變單月選用。舉人張毓蕃，著以内閣中書雙月選用。安徽候補知府胡元煒，著仍留安徽遇缺即補。知州銜生補江西龍泉縣知縣羅洪庚，著免其坐補原缺，以知府分發湖北儘先補用。戶部郎中截取知府淡樹琪，著以知府分發省分，歸候補班照例補用，並加一級。候選直隸州知州崇厚，著俟服闋後，以直隸州知州遇缺即選，未選以前，仍准一體鄉試。浙江遂昌縣知縣晏貽玖，著以直隸州知州分發四川補用。分發直隸州知州魏克敦，著分發山西補用。知府銜東河遇缺先補同知通判周鈞，著仍以同知通判留於東河遇缺即補。直隸試用直隸州知州王茂壎，著以同知分發北河補用。候選同知諾津，著分發東河補用。都察院都事吳尊聞，著以同知不論雙單月選用。甘肅平羅縣知縣緱評，著賞加同知升銜。候選中書科中書姚利壬，著以知州不論雙單月選用，並給予加一級。前任河南信陽州知州鹿傅洵，著以知州分發河南，歸候補班照例補用。刑部郎中鍾秀，著以知州不論雙單月選用，仍在任候選。陜西定邊縣知縣周介福、甘肅寧遠縣知縣劉湛，均著賞加知州升銜。南河候補通判王伯平，著賞加鹽課司提舉銜。候選通判張應豫，著分發山西補用。俊秀蕭肇基，著作為監生，以通判分發甘肅補用。兩淮候補運判武祖德，著仍留兩淮遇缺即補。山西試用知縣趙季勉，著仍留山西遇缺即補。山西即用知縣程培禮、劉熙敬，山西大挑知縣秦用賔、晏宗望、楊從龍、劉端、均著仍留山西儘先補用。直隸大挑知縣王德清、山西即用知縣應學堻、均著仍留原省歸本班分缺間用。前任江西安遠縣知縣錢溶、前任山西興縣知縣周人龍、均著分發山西歸候補班補用。山西試用知縣温鑑、著俟服闋後仍發山西補用。候選知縣史致昌、舉人周汝筠、南河候補縣丞李鍾杰、均著以知縣不論雙單月歸捐班前先用。俊秀張德霖，著作為監生，以知縣不論雙單月歸捐班前先用。坐補山東蒲台縣教諭張彭福，著免其坐補，以知縣不論雙單月選用。縣丞職銜史連第，著以部司務不論雙單月選用，並分發行走。山西永寧州訓導杜燉利，著以詹事府主簿雙月選用。附生趙洪齡，著作為附貢生，以兵馬司副指揮補用。刑部候補筆帖式文英，著仍留刑部遇缺即補。監生敦元，著以八品筆帖式籤分六部，遇缺即補。候選筆帖式紹勛，著以六部筆帖式插班間選。分發筆帖式錫瑞、錫嘏，均著儘先補用。候選筆帖式希拉杭阿，著歸本班儘先選用。候選筆帖式晉勳，著籤分六部學習行走。監生范樹嘗，著以筆帖式分部行走。監生錫佩、錫璋、英惠、崇文、紹禮、紹智、紹信，均著以八品筆帖式選用。俊秀達夯阿、海全、阿爾薩蘭特和布，均著作為監生，以八品筆帖式選用。官學生覺羅錫昌、義學生習斌，均著以九品筆帖式選用。監生戴廷榮，著以翰林院待詔雙月選用。俊秀淩繼昌，著以州同不論雙單月選用。俊秀王麟趾，著作為監生，俟服闋後以刑部司獄選用。候選從九品嚴景祥、謝王華、候選未入流陳君錫，均著以兵馬司吏目選用。俊秀王績臣，著作為監生，以兵馬司吏目選用。直隸候補縣丞單培厚，著以布政司理問仍留直隸補用。兩淮候補鹽運司經厯周隆禮，著給予布政司理問升銜。前任廣西思恩府司獄吳鎬，著俟病痊後免其坐補，以布政司經厯仍留廣西補用。東河候補州同王曜奎，著仍留東河遇缺即補。俊秀梁建中，著作為監生，以鹽運司知事分發兩淮補用。福建試用布政司照磨邵文為，著改發山東補用。直隸試用直隸州州判沈榮光，著仍留直隸歸捐班前先用。就職直隸州州判孫椿，著分發安徽試用。就職直隸州州判劉如金，著分發山東補用。俊秀張泗，著以州判分發東河，歸捐班前先用。直隸分缺間用府經厯趙贊宇、四川捐班前先用府經厯吳堉、四川分缺間用府經厯胡春毓，均著仍留原省遇缺即補。布政司理問衘黃植基，著以府經厯分發湖北、遇缺即補。仍留理問原銜翰林院待詔銜吳經采，著以府經厯分發湖北遇缺即補。附生王樹桐，著作為監生。以府經厯分發河南儘先補用。候選府經厯耿思敘，著不論雙單月儘先選用。山西候補府經厯程承芳，著改發廣東歸本班分缺間用。俊秀邱文光，著作為監生，以府經厯分發江西，歸捐班前先用。東河候補從九品王履泰，著以府經厯分發河南補用。俊秀劉積慶，著作為監生，以府經厯分發山西補用。俊秀劉振坎，著作為監生，以府經厯不論雙單月選用。直隸候補縣丞屠承光，著仍留原省遇缺即補。候選縣丞徐成謙，著分發安徽遇缺即補。捐班前先用縣丞王元鎮，著分發福建遇缺即補。監生王堯松，著以縣丞分發湖南遇缺即補。候選縣丞吳錫芳，著分發山西遇缺即補。候選縣丞蔡福田，著分發江西補用。監生史亮疇，著以縣丞分發直隸補用。俊秀陳永椿，著作為監生，以縣丞分發湖南試用。候選主簿俞鴻森，著以縣丞不論雙單月選用。俊秀夏廷樑，著作為監生，以縣丞不論雙單月選用。廣東候補鹽知事陳溶、鹽運司知事銜江燿，均著以縣丞雙月選用。俊秀余景亮，著作為監生，以縣丞雙月選用。直隸捐班前先用河工主簿任爾會，著仍留北河遇缺即補。東河候補縣主簿慶頤、江恩，均著仍留東河遇缺即補。直隸候補縣主簿普慶，著分發北河遇缺即補。俊秀余承恩，著作為監生，以縣主簿分發北河遇缺即補。分發教諭劉炳文、劉子桂，候選教諭劉邦彥、劉邦佐，均著不論雙單月遇缺即選。就職教諭楊世紹，著以復設教諭不論雙單月遇缺即選。附生冀唐封，著作為附貢生，以復設教諭，不論雙單月遇缺即選。就職教諭徐慶元，著不論雙單月儘先選用。就職敎諭蔡集元、陳恩洋，就職復設教諭楊日煌，均著歸本班儘先選用。候選敎職吳宜徴，著歸教習班儘先選用。就職復設教諭鄭元獻，著不論雙單月歸捐班前先用。副貢生朱庭磒，著以敎諭不論雙單月選用，並分發試用。分發復設訓導劉錫琪、分發訓導孫文彥，均著不論雙單月遇缺即選，仍留省試用。附生廖敬名、羅增瑞，均著作為貢生，以訓導不論雙單月遇缺即選，並分發試用。候選訓導李光墀、丁士淳、呂伯堅、趙延綬、分發訓導楊遇東、王體造、孫照藜，候選復設訓導楊之連、李樹棠，均著不論雙單月遇缺即選。丁士淳俟服闋後開選。附生張葆誼，著以復設訓導不諭雙單月遇缺即選。增生高端業、附生高士瑛，均著作為貢生，以復設訓導不論雙單月遇缺即選。就職訓導喬龍光、張百城，均著歸本班儘先選用。廩生潘政均著作為貢生，以訓導不論雙單月歸捐班前先用。候選敎諭楊調元，著以訓導不論雙單月選用，並分發試用。廩貢生劉世賢、附生劉珂、紀以成，均著以復設訓導不論雙單月選用，並分發試用。附生何家玉，著作為貢生，以訓導雙月選用。俊秀王秉鑑，著作為監生，以州吏目分發直隸遇缺即補。候選州吏目龍允升，著分發廣西遇缺即補。候選從九品董聯輝，著以州吏目分發山東遇缺即補。候選州史目陳以讚、陳榮，均著不論雙單月遇缺即選。候選州吏目耿汝節，著不論雙單月儘先選用。四川候補州吏目孫慧翔，著仍留四川歸捐班前先用。監生汪廷瑞，著以道庫大使分發江西試用。陜西試用府照磨劉克健，著仍留陜西遇缺即補。俊秀程鵬瑞，著作為監生。以巡檢不論雙單月選用。直隸候補從九品沈家駱、江蘇候補從九品陸慶恩、安徽試用從九品程銑、均著仍留原省遇缺即補。附生董毓忠、著以從九品分發直隸遇缺即補。候選從九品曹敦銛、譚沅、捐職布政司經厯陳溶、均著以從九品不論雙單月遇缺即選。陳溶仍留布政司經厯原銜。安徽候補從九品周翰、著仍留安徽儘先補用。北河候補從九品盧桐豫，著仍留北河儘先補用。直隸候補從九品陳文驥，著仍留直隸分缺間用。安徽試用従九品周蔭培，著仍留安徽歸捐班前先用。俊秀呂惟清，著作為監生，以從九品分發江西，歸捐班前先用。前任順天大城縣典史師長樂，著免其坐補，以從九品分發北河補用。候選從九品諸東明，著以從九品分發北河，歸捐班前先用。候選從九品金耀奎，著分發安徽歸議敘班補用。候選從九品閻均、樓廷煌，均著分發奉天補用。候選從九品錢基，著分發北河補用。候選從九品余光宇，著分發貴州補用。監生陸照，著以從九品分發安徽補用。監生李錦章，著以從九品分發山東補用。監生王謙山，著以從九品分發浙江補用。監生鄭愚，著以從九品分發湖北補用。監生年長阿，著以從九品分發陝西補用。俊秀鄭榜詔，著作為監生，以從九品分發江西補用。俊秀張侍極，著作為監生，以從九品分發山西補用。從九品職銜陳干里、監生邢鑾，均著以從九品不論雙單月選用。俊秀陳步青，著作為監生，以從九品雙月選用。俊秀宋文瀚，著以從九品雙月選用。分發典史潘濟，著分發直隸補用。直隸候補未入流劉肇昌、河南委用未入流何釗，均著仍留原省遇缺即補。監生李樹培，著以未入流分發河南遇缺即補。俊秀潘賢俊，著作為監生，以未入流分發陝西遇缺即補。俊秀黃朝瓚，著作為監生，以未入流分發四川遇缺即補。間選未入流沈繼高、范國華，候選未入流姜澤榮，方略館供事候選未入流董光照，均著不論雙單月遇缺即選，董光照仍在館候選。俊秀陸晟祖，著作為監生，以未入流不論雙單月遇缺即選。山西候補未入流李應芳、楊光如，四川候補未入流任承恩，均著仍留原省儘先補用。直隸試用未入流景嘉楷，著仍留直隸，歸本班分缺間用。山西試用未入流祝爾金，著仍留山西分缺間用。俊秀許巽，著以未入流分發四川，分缺間用。俊秀洪立恭，著作為監生，以未入流分發江西，歸捐班前先用。俊秀姜運蓮，著以未入流分發湖北，歸捐班前先用。前任陜西保安縣典史朱炳，著俟病痊後，免其坐補原缺，以未入流仍留陜西，歸候補班補用。前任安徽霍山縣典史金鴻鑣，著以未入流分發山西，歸候補班補用。前任江西鉛山縣典史陳垚，著以未入流分發省分，歸候補班補用。州同職銜何祖蔭，著以未入流分發直隸補用。考選未入流張迎暄，著分發江蘇補用。候選未入流王烺、趙世榮，均著分發江西補用。候選未入流范承祜，著分發山東補用。候選未入流房廷華，著分發甘肅補用。俊秀王澤敷、唐元齡，均著作為監生，以未入流分發山西補用。俊秀涂鳳誥，著以未入流分發山西補用。俊秀章葆穎，著作為監生，以未入流分發山東補用。俊秀楊鑅，著作為監生，以未入流分發甘肅補用。監生徐汝梅，著以未入流不論雙單月選用。俊秀方式穀、李恬，均著作為監生，以未入流不論雙單月選用。候選衛守備傅續祖，著以遊擊雙月選用。現任江西營千總汪安邦，著以營守備歸單月一升班内選用，仍在任候選。候選營守備申振鐸，著以營守備雙月選用。候選衛守備周鳳兆，著儘先選用。京營候補千總郭清屏、李世昌，巡捕營馬兵李銓、李鐸，均著以巡捕五營千總遇缺即補。巡捕營候補千總段孚恩，著以巡捕五營千總儘先補用。漕標試用衛千總金鏡，著遇缺即補。分發衛千總吳宇名，著免其分發，以衛千總不論雙單月遇缺即選。武生滕振寰，著以衛千總不論雙單月遇缺即選。候選衛千總董達五，著歸豫工頭卯本班儘先選用。俊秀金開甲，著作為監生，以衛千總不論雙單月選用。候選衛千總王鑑山，著按月分發漕標補用。巡捕營候補把總段本仁，著以巡捕五營把總儘先補用。武生胡晏清、田達三、陳玉光、李丙、田俊秀、左振，均著以把總各分發本省拔補。河南伊陽縣知縣王樹漢，著賞加三級，給予其父母貤封，其祖父母從五品封典。山東臨清直隸州知州陳寬，著給予加二級。山東濟寧直隸州知州黃作霖、山西代州直隸州知州陳鼎雯、順天涿州知州郭寶勳，均著給予加一級。山東武城縣知縣尚鳴岐，著給予加五級。餘依議，該部知道。單併發。」，《清宣宗起居注》卷九十/道光二十八年四月 「是日，内閣奉諭旨：順天府奏官紳捐輸經費，懇請獎勵，開單呈覽。該官紳等踴躍輸將，自應分別加恩，以昭激勸。候選郎中杜煥旺，著歸新班選用，仍在户部學習行走。候選郎中朱鬯候，著歸新班不論雙單月選用，並分部行走。候選知州陸應賓，著以郎中不論雙單月選用，並分部行走。雙月主事陳金城，著仍歸原班不論雙單月選用，並分部行走。光禄寺署正銜楊賡芹，著以主事不論雙單月選用，並分部行走。候選主事陶彥壽，著分部行走。俊秀黎思劭，著作為監生，以主事不論雙單月選用。候選兵馬司吏目任正訓、候選兵馬司副指揮朱森，均著以兵馬司副指揮歸新班遇缺前先用。候選兵馬司吏目施照，著以兵馬司副指輝歸部選用。即選兵馬司副指揮吳毓麟，著歸新班遇缺即選。舉人袁鴻翥，著以内閣中書不論雙單月選用，並分發行走。監生蕭鼎亨，著以太常寺典簿不論雙單月選用，並分發行走。試用訓導陳滋畬，著以光祿寺典簿雙月選用。候選知府范懋德，著以道員遇缺即選。候選道王壽同，著歸新班遇缺即選。候補道黄士瀛，著分發四川，歸候補班補用。郎中候選道劉成萬，著以道員歸新班不論雙單月選用，仍在任候選。候選知府張璥，著以道員不論雙單月選用。同知候選道曹文昭，著以道員歸新班不論雙單月選用，仍在任候選，先換頂帶。候選知府王觀澄，著歸新班遇缺即選。候選知府余炳燾，著歸新班不論雙單月捐班前先用。郎中候選知府陳蘭第，著以知府歸新班，不論雙單月捐班前先用，仍在任候選。候選知府德峻，著分發山東，歸豫工二卯補用。候選知府覺羅萬濟，著分發山西。候選知府黃培爃，著分發陜西，均歸原班補用。前任知府賈臻，著俟服闋後分發河南，歸候補班補用。郎中候選知府阮福，著以知府歸新班不論雙單月選用。仍在任候選。郎中劉耀堃，著以知府不論雙單月選用，仍在任候選。候選知府栗燿，著歸新班不論雙單月選用。候選知縣林懋勳，著以知府不論雙單月選用。東河候補知府次儘同知趙作賓，著以同知改發南河，歸新班遇缺前先補，仍遵前旨以知府用。南河候補同知李賡揚、東河候補同知馬文鐸、羅鑲，均著歸新班遇缺前先補。甘肅候補同知周憲曾，著改發直隸歸候補班補用。山西襄陵縣知縣駱光裕，著以直隸州知州不論雙單月選用，仍在任候選。直隸沙河縣知縣毓山，著以直隸州知州雙月選用，仍在任候選。前任知州張清元，著俟服闋後，仍發安徽歸候補班補用。候補主事候選知州何維翰、鹽大使候選知州盧承薰，候選知州張琳、周夔，均著歸新班不論雙單月選用。何維翰、盧承薰，均在任候選知縣賀崧齡，候選同知慶祺，候補通判顧友義、王詒，均著以知州不論雙單月選用。國史館謄錄何紹和，著以知州雙月選用，仍留館候選。同知銜兩淮候補運判梁寶森、兩淮候補運判張雲鄉，均著歸新班遇缺前先補，梁寶森仍留同知銜。前任通判英祿，著俟服闋後仍赴南河，歸新班遇缺前先補，並加鹽提舉銜。東河候補通判沈維璥，著歸新班遇缺前先補，並加鹽提舉銜。鹽提舉銜南河候補通判王伯平、南河候補通判鄔椿、東河候補通判陸嘉言、江鉞、龔熙齡、邢廷詔、施焞、鄒宗枚，同知銜東河候補通判趙佩蘭、東河候補通判張秀三，均著歸新班遇缺前先補。王伯平、趙佩蘭均留原銜候選。通判陶福泰，著分發南河，歸新班遇缺前先補。主簿丁承鈞，著以通判分發南河，歸遇缺前先補。南河候補通判王恩沛、張學韶、周兆桂，同知銜南河候補通判王松齡，均著歸新班遇缺前先補，王松齡仍留同知銜五品頂帶。南河候補通判章儀林、南河候補通判金業、張嘉琳、劉春芳，均著歸新班遇缺即補。章儀林仍留五品頂帶分發。廣東通判林朝陽，著歸新班本班儘先補用。南河候補通判唐鄂，著俟服闋後仍留南河，歸新班遇缺前先補。鹽提舉銜候補通判張應復，著歸新班捐班前先選，仍留鹽提舉銜。候補縣丞盧承弼，著以通判不論雙單月選用。東河候補州同德申，著以通判仍留東河補用。南河邳北通判蔡允壽，著加鹽提舉銜，並給予其父母貤封，其祖父母及妻之父母應得封典。東河候補通判婁鼎，著仍留東河歸新班遇缺前先補，並加鹽提舉銜。監生鈕㵢，著以知縣不論雙單月歸捐輸班前先用。縣丞鄧培英，著以知縣不論雙單月歸捐輸班儘先選用。揀選知縣李燕林、候選知縣宋煒圖，均著歸本班前選用。坐補原缺知縣高振洛，著免其坐補，歸應補本班前選用。候選知縣楊銘、厲雲官、黃傳紳，均著歸新班捐班前先選主事。候選知縣鮑開運，著歸新班捐班前先選。仍在任候選主事祝昌奎，著以知縣不論雙單月歸捐輸班選用，仍在任候選。山西候補知縣萬年，著歸新班遇缺即補。同知銜江蘇候補知縣許之第，著歸新班儘先補用，仍留同知銜。大挑分發四川知縣羅天溥，著歸大挑本班儘先補用。揀選知縣馮家駒，著歸本班前先用。直隸捐班前知縣盧寶臣，著歸新班捐班前先用。教習期滿知縣徐大年，著分發省分歸本班補用。前碭山縣知縣王慶瑞，著俟服闋後，仍赴江蘇歸候補班補用。安徽試用知縣王宗濂，著歸新班補用。甘肅坐補知縣張淳，著分發原省坐補原缺，並給予加一級。揀選知縣周志誥、薛煥，候選知縣裴𩆩，均著歸本班前先選。候選知縣劉福蔭、麟勳、劉兆登，均著歸新班不論雙單月選用。雙月內閣中書嚴樹森、長蘆蘇永分司運判姚榮光、山東試用縣丞茅本蕙、候補兵馬司指揮王文榮，均著以知縣不論雙單月選用，王文榮並給予加一級。候補光祿寺署正陳廷植，著以知縣不論雙單月選用，仍在任候選。兵部儘先筆帖式衡齡，著免其試用，仍歸舊班補用。候選筆帖式晉康，著以六部筆帖式歸新班儘先選用。户部候補筆帖式台斐音，著歸新班儘先補用。户部儘先筆帖式安祥，著免其試用，歸新班儘先補用。候選八品筆帖式覺羅祥瑞，著籤分六部，免其試用，歸新班儘先補用。舉人葆聯，著以六部筆帖式儘先選用。理藩院筆帖式慶福，著改分六部，仍歸舊班補用。俊秀福昌，著作為監生，以八品筆帖式籤分六部補用。候選筆帖式榮光，著歸新班選用。繙譯生員安福、監生承恩，均著以八品筆帖式選用。俊秀恒坦、奇承額、忠誠、壽昌，均著作為監生，以八品筆帖式選用。候補兵馬司吏目陳品，著歸新班遇缺前即補，仍留揀發差委。候補兵馬司吏目劉恒𣿭，著歸新班遇缺前先補。候補兵馬司吏目胡鎔，著歸新班遇缺前先補。候補兵馬司吏目蕭方成、周銓英、均著歸新班遇缺前先選。候選兵馬司吏目候膺燧，著歸新班遇缺即選。安徽候補布政司經厯陸邦煃，著改發直隸，歸新班遇缺前先補。安徽候捕布政司經厯嚴家畬，著歸新班遇缺即補。俊秀趙秉昌，著作為監生，以鹽運司經厯雙月選用。俊秀施鑅，著作為監生，以鹽運司經厯不論雙單月選用。監生瑞珤、奎榮、均著以州同雙月選用。候選州吏目費學曾，著以州判分發北河遇缺即補。候選州判潘霆，著分發直隸歸候補班補用。兩淮候補鹽大使賴以彬、兩淮候補運庫大使廣麟，均著歸新班遇缺前先補。候選布政司經厯韓朗如，著以州同分發東河補用。鹽提舉銜刑部司獄桂葆，著註銷原銜以布政司理問分發省分補用。順天府司獄袁太華，著以布政司理問雙月選用，仍在任候選。河南候補府經厯張貢南、王履泰，均著歸新班遇缺即補。貴州候補府經厯楊含英，著歸新班補用。候選府經厯杜世緗，著分發湖南歸舊班補用。甘肅候補未入流李光興，著以府經厯仍留甘肅補用。俊秀梁得山，著作為監生以府經厯儘先選用。布政司理問銜北河候補縣丞劉錫光，著歸新班遇缺前先補，仍留原銜。東河候補縣丞顧鎮、王楷、高長齡，均著歸新班遇缺前先補。監生榮杏春、試用從九品范炳中，均著以縣丞分發南河遇缺前先用。榮杏春俟及嵗時，再行分發。河南候補縣丞李肇祺、何玉璧、徐檢，南河候補縣丞謝時若、師炳，北河候補縣丞汪度、陳贊清，均著歸新班遇缺前先補。候補縣丞胡福謙，著俟服闋後仍留河南，歸新班遇缺前先補。安徽候補縣丞童和豫、著歸新班遇缺前先補。南河候補縣丞袁炳扆、北河候補縣丞閻占魁、東河候補縣丞余文偉、福建候補縣丞陳照初、河南候補縣丞朱倬雲、山東試用縣丞朱丙鑅、布政司經厯銜浙江候補縣丞鄧元銛、州同銜湖南試用縣丞方宗圭、江蘇試用縣丞錢錫齡、州同銜陝西候補縣丞陸兆辰、江蘇候補縣丞胡在泂、均著歸新班遇缺即補。安徽候補縣丞陳上逹、著改發陝西。歸新班遇缺即補。分發浙江縣丞邱在田、著改發山東。仍歸議敘班補用。議敘縣丞陳澐、著歸新班不論雙單月選用。俊秀張珩、著作為監生。以縣丞不論雙單月選用。附生李九璜、張麟德、均著作為附貢生。以教諭遇缺前先選。張麟德、並分發試用。分發教諭陳之琦，著以復設教諭歸新班遇缺即選。候選教諭汪寅，著歸新班遇缺即選。就職教諭任鳳翔、薛邦偉、梁燕敷、邱蘭渠，均著歸本班儘先選用。侯選教諭申以孝、候選教職李志嶤，均著歸大挑本班儘先選用。候選教諭朱元佑，著歸新班儘先選用。議敘訓導陳蘭英，著以教諭不論雙單月選用。訓導林壽熙，著以復設教諭雙月選用。分發復設訓導王錫福、白榕、李士衡、鄭榮祺、黄文顯、均著歸新班遇缺前先選。仍分發試用。分發復設訓導熊念祖、侯選復設訓導余汝俰、陳向榮、劉惟金、吳紹伊、金進、潘仁鰲、洪長庚、汪廷標、王維鏞、程爾亨、吳梓、包桂生、戴榮、周履慎、吳炳垣、陳森齡、趙廷楨、唐秀鍾、魏丙慶、張維喬、高學治、金粟、談廷楨、包桂芬、吳金鑑、趙獻保、吳金鑑、吳紹信、何庚、洪晉、吳榮祖、桂青萬、候選訓導王匠成、王登書、夏昌垣、陳毓玫、劉甡、莫元勳、均著歸新班遇缺前先選。附生王幹堃、徐德祥、熊法祖、吳履泰，均著作為貢生，以訓導遇缺前先選。廩貢生潘榮州，著以訓導遇缺前先選。廩生樊芝生、李貴春，均著作為貢生，以復設訓導遇缺前先選。廪生薄錫圭，著作為貢生，俟服闋後，以訓導遇缺前先選。候選訓導丁士淳，候選復設訓導張振奎、包邦泰，均著歸新班，俟服闋後遇缺前先選。廩生許夢華、增生劉左佩、附生趙起元、趙煥棟、金玉聲，均著作為貢生，以復設訓導遇缺即選。附生李淑，著作為貢生，以訓導遇缺即選。就職訓導章炟、候選訓導余紹甲，均著以訓導復設訓導，遇缺即選。候選訓導范作霖、國子監典籍銜候選訓導朱宗采、候選訓導何福綏、鄭傳箴、王悳寶，均著歸新班以復設訓導遇缺即選。朱宗采仍留國子監典籍銜候選。訓導潘泰立、程學增、吳之鋭、吳耀文，均著歸新班以訓導遇缺即選，程學增仍分發試用就職。訓導任兆泰、卜年、夏心葵、楊家濂、陳蘭舒、蕭志健，均著以訓導歸本班儘先選用。候選教職賴因穀，著以訓導復設訓導，歸本班儘先選用。附生盧守珍，著作為貢生，以訓導不論雙單月選用。廪生臧均之，著作為貢生，以復設訓導雙月選用。南河候補縣主簿秦普、鍾乃澄、沈葆清、吳鳳儀、陳永安，均著仍留南河遇缺前先補。東河候補縣主薄周士銜，著仍留東河遇缺前先補。南河候補縣主簿吳慶齡、沈子燮、徐大綬，均著仍留南河歸新班遇缺即補。北河候補縣主簿何承祜，著仍留北河，歸新班遇缺即補。東河候補縣主簿江恩、張樹勳，均著仍留東河，歸新班遇缺即補。兩淮候補鹽知事何衡，均著仍留兩淮遇缺前先補。湖南候補按察司照磨宋賡，著仍留湖南，歸新班遇缺即補。國子監典籍銜趙清彥，著作為監生，以按察司司獄道庫大使分發湖南，遇缺前先補。陝西候補按察司司獄徐鳯藻，著仍留陝西遇缺前先補。江蘇候補司倉大使按察司司獄勞勳成、候補道庫大使安復，均著仍留江蘇，歸新班遇缺即補。貴州候補按察司司獄嚴燮斌，著仍留貴州，歸新班補用。俊秀瞿樹鎬，著作為監生，以按察司司獄不論雙單月選用。江西候補府照磨鄧啟綬，著仍留江西，歸新班遇缺即補。從九品銜周鍾美，著作為監生，以府税課司大使分發浙江補用。俊秀車志鎔、陶愷，均著作為監生，以州吏目分發直隸遇缺前先補。俊秀張維康，著作為監生，以州吏目遇缺前先選。直隸候補州吏目施恩燿，著仍留直隸，歸新班遇缺即補。俊秀車德符，著作為監生，以州吏目分發直隸遇缺即補。候選州吏目夏韻清、議敘州吏目章守清，均著歸新班遇缺即選。試用從九品沈鏞，著以州吏目雙月選用。東河候補從九品黄松佺，著仍留東河遇缺前先補。南河候補從九品王兆楨、童溎、張學忠，均著仍留南河遇缺前先補。北河候補從九品婁詩澂，著俟到省後遇缺前先補。候選從九品安春煦、宋光祺、錢炘、曹為鉞，均著遇缺前先選。俊秀劉裕琨，著作為監生，以從九品遇缺前先選。浙江候補從九品李斌、直隸候補從九品張餘慶、江蘇候補從九品俞庚昌、章廷颺、李寶，均著仍留原省，歸新班遇缺即補。東河候補從九品馬傳和，著仍留東河，歸新班遇缺即補。南河候補從九品胡承風、韓儀亮、黄春麟、汪鏞，均著仍留南河，歸新班遇缺即補。南河候補從九品婁詩漢，著俟到省後歸新班遇缺即補。議敘從九品劉步瀛，著分發山西歸新班遇缺即補。監生王序畛，著以從九品分發廣東遇缺即補。候選從九品章逢吉、趙漢勳、趙允嘉、張金鑑、許覲光、顧鏜、武恩培、李秉鏜、朱孔陽、蕭世清，均著歸新班遇缺即選。候選從九品譚沅，著俟服闋後歸新班遇缺即選。廩生張鑑三，著作為監生，以從九品遇缺即選。附生梁翹經，著作為監生，以巡檢遇缺即選。山東候補從九品張壽芝、山西試用從九品孫沛，均著仍留原省，歸新班儘先補用。廣東候補從九品何乃容、安徽候補從九品姚守祚，均著仍留原省，歸新班分缺間用。直隸候補從九品王從酉，著仍留直隸，歸議敘本班前補用。候補從九品李澍培、候選從九品章俊，均著分發福建，歸新班捐班前先用。安徽候補從九品張承霖，著仍留安徽，歸新班捐班前先用。浙江試用從九品劉敦江、湖南候補從九品謝廷恩、貴州試用從九品蘇望嵋，均著仍留原省，歸新班補用。候選從九品陶祖厚，著分發江蘇，歸新班補用。候選從九品張承楷，著分發河南，歸新班補用。候選從九品符炳照，著分發安徽，歸新班補用。俊秀胡權智，著作為監生，以從九品分發湖北補用。俊秀薛宗英，著作為監生，以從九品分發省分補用。俊秀黄同勳、李潤田、黎廷桂，均著作為監生，以從九品不論雙單月選用。俊秀梁作楹，著作為監生，以從九品雙月選用。南河候補未入流王鈺，著仍留南河遇缺前先補。監生王承烈，著以未入流分發山西遇缺前先補。候選未入流陳德淳、張錫餘、梅宗望、金日照、張廷勳、孫鶴峰，均著遇缺前先選。俊秀沈則賢、劉培鍈，均著作為監生，以未入流遇缺前先選。陝西候補未入流晉豐垣、鄧培亨、直隸候補未入流程嘉柱、河南候補未入流董楨，均著仍留原省，歸新班遇缺即補。南河候補未入流張建堂，著仍留南河，歸新班遇缺即補。山東候補典史徐鳳喈，著俟到省後遇缺即補。已滿吏王德銓，著以未入流分發陝西遇缺即補。候選未入流王浚、饒春濤、孫嘉猷、劉鳳鈞、張錦江、史德蔭、范安慶、沈繼、高壽嵩、董光照、周紹岐、陳棠，均著歸新班遇缺即選。王浚、董光照、均著留館候選。監生郭運銛，著以未入流遇缺即選。俊秀吳廷傑、韓鋆，均著作為監生，以未入流遇缺即選。江蘇候補未入流劉德懋、直隸候補未入流柳恕、陝西候補未入流陳銓，均著仍留原省，歸新班儘先補用。議敘從九品戴勉，著改為未入流分發山東儘先補用。候選未入流吳淳，著分發山東，歸新班儘先補用。俊秀馮震，著作為監生，以未入流分發直隸儘先補用。山東試用未入流董本仁，著仍留山東，歸新班捐班前先用。俊秀孫嘉謨，著作為監生，以未入流分發四川，歸捐班前先用。俊秀何鏡清、何本務，均著作為監生，以未入流分發江西，歸捐班前先用。湖北候補典史洪澄鑑、直隸候補未入流陸調鴻、貴州候補未入流馮桂陽，均著仍留原省，歸新班補用。候選未入流孫鴻，均，著分發江西，歸新班補用。候選未入流張學梓，著分發陝西，歸新班補用。俊秀華濤，著作為監生，以未入流分發江蘇補用。俊秀薛百城，著作為監生，以未入流分發直隸補用。候選未入流戴長庚，著分發甘肅，仍歸豫工頭卯本班補用。候選未入流李應華，著分發省分，歸議敘本班補用。議敘未入流胡荘己，著歸新班不論雙單月選用。俊秀魯惟勤、周逢會，均著作為監生，以未入流不論雙單月選用。現任都司王鳳祥，著以遊擊分發山東補用。現任都司張爾均，著以遊擊歸部選用。武進士林安邦，著以衞守備雙月選用。武進士滑鵬飛，著以營守備雙月選用。候選守禦所千總張際平，著歸新班不論雙單月選用。漕標候補衞千總原守清，著歸新班遇缺前先補。候選衞千總韓守勤、滕振寰、武壽齡，均著歸新班遇缺即選。候選衞千總宋存誠，著歸新班儘先選用。監生胡裕誠，著以衞千總分發漕標試用。監生韓曾大，著以衞千總分發補用。候選衞千總張應顯，著歸新班不論雙單月選用。候補千總王世英，著歸新班，仍以巡捕五營千總遇缺即補。候補營千總楊德堃，著歸新班遇缺即補。武舉人王錫桂、武生葉占鼇、武監生閆丕欽，均著以營千總分發本省拔補。俊秀吕國祥，著作為監生，以營千總分發本省拔補。候補把總王超，著歸新班仍留本省拔補。候補把總胡晏清，著仍留本省，歸新班拔補。山東滋陽縣知縣祥恩，著給予加二級。四川資州直隸州知州恒裕，著給予加一級。餘依議。該部知道。單併發」。《清宣宗起居注》卷九十三/道光二十九年正月 『國朝訓導……丁士良。字小坡。元和人。咸豐中任。丙辰守城出力。保陞四川鄰水縣知縣』。[光緒]《金壇縣志》 「咸豐六年十月戊申總督怡良奏奉上諭：逆匪竄擾金壇，我軍自丹陽追擊堵勦兩旬之久，得解城圍，各員弁等踴躍用命著有微勞，地方官紳共籌守禦，保衞城池，尤屬深明大義，均應分別加恩以示奬勵，欽此。知縣周沐潤以同知直隷州用加府銜賞戴花翎，敎諭曹樹杏加國子監助敎銜，訓導丁士良以知縣用，千總鄭元龍以守備用賞戴花翎，局紳：舉人吳富春、州同銜袁昶、吳秉禮、生員吳德照、馮繼蕃、于燮、貢生于長齡、候選縣丞于鼎元、廩生王勳、武生陳震奎各由原資加職賞戴藍翎，分局各董亦奉奬銜頂有差”，“國朝訓導：丁士良字小坡，元和人，咸豐中任，丙辰守城出力，保陞四川鄰水縣知縣」。《金壇縣志》 「又奉諭旨：和春、怡良奏，遵保金壇解圍尤為出力之員弁兵勇，分別開單請獎一摺。逆匪竄擾金壇，我軍自丹陽追擊堵剿，兩旬之久，得解城圍。各員弁等踴躍用命，著有微勞。地方官紳共籌守禦，保衞城池，尤屬深明大義，均應分別加恩，以示獎勵。二品銜候補協領輯順，著交部從優議敘。已革總兵李志和，著賞給三品頂戴。伯都訥佐領委營總多隆武，著賞加二品銜，以協領儘先補用。琿春雲騎尉委參領托精阿，著以佐領儘先補用。委防禦喜全，著以防禦儘先補用。甯古塔委參領多羅倫、伯都訥委參領壽保、湖南儘先守備袁國璋、陳昌達、田宗興、曾玉龍，廣西儘先守備韋友瑶，四川儘先守備周俊書、馬承恩，貴州儘先守備徐太平、戴佐英，均著賞換花翎。四川千總楊國春，儘先千總汪占魁、劉永福、謝玉春，把總高永堂，湖南把總楊再安、廣西把總王大倫，儘先千總陳貴，儘先外委張全、藍翎勇日張順等七名，均著賞換花翎，並賞加五品銜。四川守備梁克勳，著賞換花翎，以都司儘先升用。廣西千總劉信忠、儘先把總陳步桂，均著賞換花翎，以守備儘先補用。福建遊擊雷丙陽，著賞戴花翎。廣東遊擊馮子材、貴州儘先遊擊陶茂森，均著以參將儘先補用。湖南都司鄧聯科、廣西都司杜照瑞、陳雲彪、儘先都司張朝光，均著以遊擊補用。四川守備儘先都司馬騰霄、馬騰超、廣東守備儘先都司賀大勝、廣西守備儘先都司陳超宗，均著升補都司後以遊擊儘先升用。貴州守備周顯親、朱得勝、江蘇守備梁成桂、廣東守備張永清、廣西守備馬占魁、江南守備張長庚、湖南守備楊冠孫、貴州千總儘先守備謝萬年、廣東千總儘先守備李得祿、廣西千總儘先守備蔡其驃、江蘇千總儘先守備陳步高、四川千總儘先守備陳安邦、福建把總儘先守備韋明堂，均著以都中儘先補用。湖南千總升用守備關明德、廣西把總儘先守備楊日宣、效力武舉儘先守備于綬章、雲南千總羅桂元，均著賞加都司銜。前湖南守備劉嘉祥、千總戴廷秀、周伯雲、強得祿、貴州千總毛茂成、廣西千總唐義洪、蕭明智、廣東千總馮觀勝、四川儘先千總虎崑揚、劉萬得、湖南儘先千總蕭勝南、四川儘先千總莫長青、把總雷安邦、廣西把總曾庚福、貴州把總陳立昌、四川儘先千總梁安邦、李兆霖、廖榮陞、許振、劉志仁、刁明經、守備銜許榮光、軍功唐元芳、儘先把總楊裕昌、雷志德、陳慶芳，均著以守備儘先補用。吉林領催全喜，著以七品筆帖式補用。三姓驍騎校委參領德謙，陝西雲騎尉顧永福、曹德祿，貴州把總陶洪仁、陳發，四川把總艾得勝，福建把總鄭良高，江蘇把總柏成林、楊正大，千總銜王炳春，福建外委林玉超、黃建邦，貴州外委陳繼元，南河外委丁彩、貴州額外外委黃加富、從九品王福山，均著賞戴藍翎。正黃旗披甲委驍騎校春興等三百八十名，均著賞戴藍翎。常熟縣知縣周沐潤，著賞戴花翎，以同知直隸州即行補用。鎮江營把總記名千總鄭元龍，著賞戴花翎，以守備即行補用。金壇縣教諭曹樹杏，著賞加太常寺典簿銜。訓導丁士淳，著以知縣在任候選試用。從九品章錫壽，著賞戴藍翎，以縣丞留於江蘇儘先補用。舉人截取知縣吳富春，著賞戴藍翎，並加同知銜。生員于燮，著賞戴藍翎，以復設訓導，不論雙單月遇缺即選。州同銜吳秉禮，著賞戴藍翎，並加五品銜。袁昶，著賞戴藍翎，以州同選用。前選江西鄱陽縣典史于鼎元，著賞戴藍翎，以從九品仍留江西補用，分缺先選。復設訓導袁鑑、溤肇蕃，均著不入班次，儘先選用，插班閒選。從九品史化榮，著以從九品歸部分缺先選。同知銜吳德照、廩生王勳、生員馮繼蕃、武生陳震奎、例貢生于長齡，均著賞戴藍翎。其隨營辦理糧臺文案出力之即選同知直隸州張文斌，著以知府遇缺即選。候補知縣李慶琛，著以同知直隸州仍留江蘇補用。候補布政司經厯謝得環，著以知州仍留江西補用。府經厯錢坦、縣丞楊樹東、歐陽材生，均著以知縣仍留江西補用。府經厯梁廷璽，著以知縣仍留廣西補用。即選縣丞廖明賢，著以知縣選用。候補縣丞李克勤，著以知縣仍留江蘇補用。候選縣丞朱守箴，著歸部不論雙單月遇缺即選。選用從九品郝聯薇，著以府經厯縣丞，不論雙單月儘先選用。布政司經厯章奎煐、府經厯仇松齡、縣丞王繼維、府照磨熊煐、巡檢徐錫䕫、未入流林昌鋐、從九品方功菼、趙仕桂、黃錫德，均著賞戴藍翎。該部知道。單三件併發。」,《清文宗起居注》卷三十二/咸豐六年十月 「又將三月分月官員外郎賀式韓等十二員並補行引見知縣盛銓等二員一併帶領引見。奉請旨：户部山東司員外郎昌缺著賀式韓補授，户部貴州司主事員缺著祝如濂補授，刑部河南司主事員缺著李祥霖補授，內閣典籍員缺著史致嘏補授，中書科中書員缺著翁在璣補授，順天府經厯員缺著唐鉞補授，山東武定府知府員缺著李熙齡補授。江西九江府同知員缺著陸澄補授，雲南宣威州知州員缺著廖鼎聲補授。貴州麻哈州知州員缺著周德祜補授。廣西永安州知州員缺著劉深補授。江西崇仁縣知縣員缺著盛銓補授。四川隣水縣知縣員缺著丁士淳補授。」，《清文宗起居注》卷四十一/咸豐八年四月 「丁士良，字小坡，江蘇元和縣附貢，咸豐九年署，工書法，舉止雍容，有純儒氣象，剙興三費，士民德之」，《光緒鄰水縣續志》 「士良，錦濤長子〔原名下一字，避毅廟諱〕，字師陳，一字性存，別號筱坡。府庠附貢生，例授復設訓導，選鎮江府金壇懸學訓導，遇覃恩敕授修職郎。咸豐六年，金壇守城軍功保舉，奉旨以知縣用，選四川潾水縣知縣。在任協濟軍餉，欽加同知銜二級。以子有𦬊，官太常寺博士加七級，遇覃恩誥贈中議大夫。嘉慶二十二年丁丑正月十一日生，同治四年乙丑八月一日卒，年四十九。配朱氏〔嘉慶辛酉舉人太常博士諱臨孫女，元庠生諱兆軫女〕，敕封孺人，誥封淑人。嘉慶二十二年丁丑九月五日生，光緒十一年乙酉十月二十四日卒，年六十九。祔葬月波公墓。子一，有𦬊。女一，適光緒己卯舉人陳丙喜〔咸豐辛亥制科孝廉方正長庠附貢生諱奐孫諱诞子〕。」，《丁氏宗谱》卷二世系二 「性存公。公諱士良，字師陳，一字篠坡，晚自號性存，原名下一字同，御名改之。月波公之長子也。幼聰慧，讀書數過，背誦無齟齬。工歐陽書十齢，能作碑板字。從沈翊卿先生受舉業，弱冠以古學第一受知學使者龔公，入府庠，助軍餉，選授金壇學訓，造就人才，以植品厲行爲務。咸豐丙辰，粵賊圍城急，公偕縣令周沐潤誓死守，厯二十二晝夜。會提督張公前援，圍解，擢知潾水。懲姦猾，息鬭訟，胥吏斂手。滇逆藍大順圍順慶，密緝僞先鋒三人斬之，賊爲奪氣。因繕修城垣軍械，爲守禦僃。釋篆未朞，賊果薄縣城不下，逸去。士民德公之先事僃，謳思不衰。庚申，丁繼母張恭人憂，遂歸，不復出，內行肫摯，母吳恭人疾，到左臂肉和藥進之。父患疾，必半月侍，或掖之以適其志。事張恭人婉而順，友愛諸弟，同炊同產，世多稱之。公主義莊事，廓祭產，立宗祠，倣朱子家禮定祭法。偕諸弟遵遺命，置讀書田，立義塾，以教族子弟。遗書萬卷，遭城陷，盡佚。公篤念先澤，不惜重貲購之，以歸於塾。又出其兩母遺金，治屋一所，蔭貧族，如范氏故事，用不足資，奉錢成之。凡此皆犖犖大者。性坦直，不立崖岸，與人言，有規勸，無戲謔，處躬以儉，爲大僃矣。他若有《金壇守城記》一卷、《藍瑛遺箸》五卷附錄一卷」，《丁氏宗谱》卷四世美傳 「《誥授奉政大夫欽加同知銜四川鄰水縣知縣性存丁君傳》。朱兆杓。君自蜀旋里，未及一年而遽沒。沒後，其孤有𦬊匍匐手君行略，乞為傳。君為余兄女夫，稔君事行者莫如余，其忍無一言？因遂不敢以不文辭，而刪次其略授之，俾垂諸家乘焉。君姓丁氏，名士良，原名下一字，同今上御名，故改稱為良。字師陳，一字筱坡，別自號性存，蘇之元和人，明正統初，贈訓導克遜公諱謙，由太倉雙鳳里遷居蘇州，是為始祖。十一傳為巨洲公，諱晉初，長庠生，貤贈儒林郎，君曾祖考也。十二傅為半帆公，諱荊堂，候選縣倅，贈儒林郎，晉中憲大夫，君祖考也。半帆公生君之考，諱錦濤，字月波，國學生，覃恩馳購修職郎，晉中憲大夫。妣吳太恭人，繼妣張太恭人。昆弟六人，君其長也。幼聰穎，讀書三四過輒止，塾師督之，則曰：已熟矣。背誦果不遺一字。及為舉子業，下筆成章，尤長詩賦駢儷之作。弱冠，即以古學受知學使龔公，補蘇州府學博士弟子。道光王寅，海疆告警，以助餉，候選復設訓導。越數歲，秉鐸金壇，孜孜以造就人才為急。凡學中生來見者，輒勉以植品勵行，始終如一日。咸豐丙辰，粵賊東下，圍攻金壇，君偕縣令率眾登陴，誓以死守。會提督張公以救兵至，圍遂解。方被圍時，措置擘畫，殫竭心力，廢寢食者厯二旬之久，須鬢為之斑白。君受業師沈翊卿廣文贈以詩曰：身拚一死還君父，心要千秋企聖賢。蓋紀實也。尋以守城功擢知四川鄰水縣。既之任，按行境內，問民疾苦，密訪巨猾某某，褫革懲治，姦宄屏跡。蜀俗好鬭訟，君於折獄時委曲化導，民有感而泣下者，俗爲一變。故其初至，案牘山積，逮其後，訟庭生草，胥吏咸斂手奉法。滇逆藍大順之圍順慶府也，君於鄰水要隘嚴緝匪蹤，夜半擒獲偽先鋒等三人，悉置諸法，賦爲奪氣。雉堞因雨圯壞，君募眾繕修，又豫為守禦之備。厥後卸篆未朞，賊來撲縣城，留攻數日不下，遂逸去。士民感君之先事有備，故既去而頌聲不衰也。他縣民匄食入境，狀貌獰惡，疑指為盜。君曰：此貧民爾。給資遣歸。有參戎某，募丁壯千餘，耀武境上，訛言藉藉，闔邑民皆惶怖。君坐堂皇，集眾諭之曰：渠為從戎計，必無騷擾，其各安堵無恐。犒以牛酒，信宿乃去，人咸服君之有識。性恬退，歲庚申，丁繼母憂，遂歸，不復出。內行肫摯。母病，刲左臂肉和藥以進，服之愈。父患足疾，醫治弗效，君蒐討方書，晝夜不倦，因是遂諳藥性。待諸弟曲盡友愛。父沒幾二十載，不異炊，不析產，伯仲之間，怡怡如也。君家故有義莊，君主莊事十餘年，每有贏羨，益置膏腴，規制寖以恢廓。於祖祠後剏立宗祠，春秋偕宗人致祭，儀節略倣朱子家禮。又仰承先志，謀建義墊，以教族子弟。又葺治樓屋若干楹，以為貧族芘蔭之所，如范氏義宅故事。生平無泛交，與人要約，不茍然諾，諄諄然勸善規過，戲謔之辭弗出口。居常樂易愛人，不為崖岸嶄絕之行。至辨論是非曲直，則毅然不可干以私。處躬以儉，嘗語人曰：吾自服官以來，幸無大過失者，徒以能儉故耳。工書法，轍跡所至，求者趾相錯，得君片楮，人皆藏弆寶貴之。所著有《金壇守城記》一卷、《藍瑛堂遺箸》五卷、《袝錄》一卷，竝藏於家。卒以同治四年八月一日，距生於嘉慶二十二年正月十一日，年四十有九。配朱氏，敕封孺人，晉宜人，即余仲兄愼甫諱兆軫女也。子一，即有𦬊，聘沈氏，庚申城陷殉難，彙旌貞烈。續聘顧氏。女一，德珍，字元庠生陳丙喜」，《丁氏宗谱》卷二十三世藝文三